คปภ.อนุมัติแผนฟื้นฟูกิจการ"ลิเบอร์ตี้"
คปภ.อนุมัติแผนเพิ่มเงินกองทุนของบริษัท ลิเบอร์ตี้ประกันภัย คาดเสร็จสิ้นภายในเดือนมี.ค.
2 มี.ค. 2553

คปภ.อนุมัติแผนเพิ่มเงินกองทุนของบริษัท ลิเบอร์ตี้ประกันภัย คาดเสร็จสิ้นภายในเดือนมี.ค.
นายกฤตภาส  สินศุภสว่าง  ผู้ช่วยกรรมการผู้จัดการ บริษัท   ลิเบอร์ตี้ประกันภัย  เปิดเผยว่า ตามที่สำนักงานคณะกรรมการกำกับและส่งเสริมการประกอบธุรกิจประกันภัย (คปภ.)  ได้มีคำสั่งให้ บริษัท ลิเบอร์ตี้ประกันภัย เพิ่มเงินกองทุนตามกฏหมาย ซึ่งบริษัทฯได้ส่งแผนการเพิ่มเงินกองทุนกับ คปภ.เป็นที่เรียบร้อยแล้ว และได้รับการอนุมัติเห็นชอบให้ดำเนินการได้ตามแผนซึ่งอยู่ในระหว่างการจดทะเบียนเพิ่มทุน โดยคาดว่าจะเสร็จสิ้นภายในเดือนมีนาคมนี้ 
ในส่วนลูกค้าของบริษัทฯ ยังสามารถแจ้งประกัน เคลมอุบัติเหตุ หรือติดต่อกับบริษัทฯ ได้ตามปกติ โดยไม่ได้มีปัญหาแต่อย่างใด แต่หากลูกค้าท่านใดไม่มั่นใจในการบริการ สามารถถอนคืนประกันได้  อย่างไรก็ตามหากแผนการเพิ่มทุนสำเร็จ บริษัทก็สามารถดำเนินการในธุรกิจประกันได้ทันที 
“หากลูกค้าท่านใดทั้งรายเก่ารายใหม่ ยังมีข้อสงสัยเกี่ยวกับการบริหารงานและการเพิ่มทุนของลิเบอร์ตี้ ก็สามารถสอบถามมาที่บริษัท หรือ (คปภ.)”
ทั้งนี้ บริษัทลิเบอร์ตี้ประกันภัย จะต้องทำการเพิ่มทุนจดทะเบียนอีก 134.72 ล้านบาท